Grond: 'ANC, ons vertrou julle nie' | Netwerk24
Die proses om die Grondwet te wysig om onteiening sonder vergoeding moontlik te maak, stuur af op 'n punt waar die ANC sal moet besluit of die EFF sy vennoot vir 'n grondwetwysiging gaan wees, of die groepering DA-IVP-Vryheidsfront Plus.
Die DA en die VF Plus was nie tevrede nie met die eerste weergawe van 'n konsepwysiging wat die parlement se regsafdeling verlede week voorgelê het en wat dié week in die Staatskoerant gepubliseer word met 'n uitnodiging dat die publiek daaroor kommentaar lewer.
Die twee partye het ná onderlinge beraadslaging egter ingestem dat die weergawe in die Staatskoerant gepubliseer kan word omdat die ANC haastig is daarmee. Die komitee moet teen einde Maart aanstaande jaar 'n voorgestelde wysiging aan die Nasionale Vergadering voorlê.